ถ้าประจำเดือนมาไม่สม่ำเสมอหรือมาช้าเกิดจากอะไรค่ะ
สวัสดีค่ะ การที่มีระยะห่างระหว่างรอบประจำเดือนไม่สม่ำเสมอ หรือมีระยะห่างมากกว่า 35 วัน อาจเกิดจาก1.ความเครียดทำให้มีผลต่อการหลั่งฮอร์โมนเพศของต่อมใต้สมอง2. การออกกำลังกายอย่างหักโหม ทำงานหนัก พักผ่อนน้อย อดนอน นอนดึก อดอาหาร มีน้ำหนักลด ซึ่งจะไปมีผลกระทบต่อการหลั่งฮฮร์โมนเพศของต่อมใต้สมองเช่นกัน3. โรคอ้วน หรือมีน้ำหนักเพิ่มขึ้นเร็ว เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้4. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ6. มีพังผืดเกิดขึ้นในมดลูก จากการเคยมีมดลูกอักเสบ7. การใช้ยาฮอร์โมนต่างๆ รวมถึง ยาสตรี ยาสมุนไพร อาหารเสริมต่างๆ8. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแต่หากมีเพศสัมพันธ์และประจำเดือนไม่มา ก็อย่าลืมตรวจหาการตั้งครรภ์ดูด้วยค่ะ